**FÖLDGÁZ-KERESKEDELMI SZERZŐDÉS**

**(Tervezet)**

Amely létrejött egyrészről a(z): **Székesfehérvár Megye Jogú Város Önkormányzata**

Székhely: 8000 Székesfehérvár, Városház tér 1.

Adószám: 157269999-2-07

KSH szám: 157269999-8411-321-07

Számlavezető pénzintézet: Raiffeisen Bank Zrt

Bankszámlaszám\_: 12023008-00153647-00100001

Képviseli: Dr. Cser-Palkovics András polgármester

mint vevő - továbbiakban: **Vevő** -

másrészről a ………………………

Székhely: ………………………

Levelezési cím: ………………………

Cégjegyzék szám: ………………………

Adószám: ………………………

Statisztikai jelzőszám: ………………………

Számlavezető pénzintézet: ………………………

Bankszámlaszám: HUF: ………………………

Képviseli: ………………………

mint eladó - továbbiakban: **Eladó** -; jelen szerződést kötő felek a továbbiakban együttesen: **Felek** - között az alulírott helyen és időben az alábbi feltételekkel:

**Preambulum**

1. Jelen szerződés – továbbiakban: **Szerződés** - alapja Székesfehérvár Megyei Jogú Város Önkormányzat Közgyűlésének **…………………** számú határozata.

2. Jelen Szerződés Vevőnek a **„Székesfehérvár Megyei Jogú Város Önkormányzat intézményei részére gázenergia beszerzése”** tárgyú, a közbeszerzésekről szóló 2015. évi CXLIII. törvény (továbbiakban: Kbt.) Második része szerinti, uniós eljárásrend 81. § szerinti nyílt közbeszerzési eljárás eredményeképpen jött létre Felek között. Ennek megfelelően az alább felsorolt dokumentumok a Szerződéssel együtt értelmezendőek, azzal együtt olvasandók:

* 1. Vevőnek a Szerződés tárgyát képező közbeszerzésére vonatkozó 2017. május 24. napján 2017/S 099-195638 számon az Európai Unió Hivatalos Lapjában és 2017. május … napján KÉ-7007/2017. számon a Közbeszerzési Értesítő 2017/…. számában megjelent ajánlati felhívása,
  2. Vevő teljes dokumentációja,
  3. Vevő 2017. …………….. napján és 2017. ……………... napján kelt kiegészítő tájékoztatása,
  4. 2017. …………….. napján kelt tárgyalási jegyzőkönyv,
  5. Eladó 2017. ……………. napján felbontott ajánlata - továbbiakban: **Ajánlat** -.

Felek rögzítik, hogy a 2. pontban meghatározott dokumentumok fizikailag nem kerülnek csatolásra jelen szerződéshez, de azok tartalma Felek számára teljes körűen ismert és kötelező.

3. Felek rögzítik, hogy az Ajánlatnak megfelelően a Szerződésben foglalt rendelkezések elsőbbséget élveznek Eladónak a Magyar Energetikai és Közmű-szabályozási Hivatal - továbbiakban: MEKH) által jóváhagyott Földgáz-kereskedelmi Üzletszabályzatában – továbbiakban: Üzletszabályzat - és a 4. sz. mellékletet képező Általános Szerződéses Feltételekben - továbbiakban: ÁSZF -rögzítettekhez képest. Jelen Szerződésben nem szabályozott pontok esetén Eladó Üzletszabályzatában és az ÁSZF-ben rögzített rendelkezések irányadóak.

*Felek rögzítik, hogy az ÁSZF szerződés-megszüntetéssel kapcsolatos alábbi rendelkezéseit nem alkalmazzák:*

*• a szerződés-meghosszabbítás körülményei,*

*• Last-call opció (utolsó ajánlattételi jog) érvényesítése,*

*• Felhasználó felmondással/ szerződés megszüntetéssel kapcsolatos nyilatkozattételi kötelezettsége.*

4. Amennyiben a Szerződés bármely pontja és a közbeszerzési eljárás dokumentumai között ellentmondás lenne, úgy a közbeszerzési eljárás dokumentumaiban foglaltak az irányadók.

**I. A Szerződés tárgya**

1.1 A Felek megállapodnak, hogy a Vevő a jelen szerződés 2. sz. mellékletében meghatározott felhasználási helyek vonatkozásában felmerülő teljes földgázigényét az Eladó (mint földgáz-kereskedelmi működési engedélyes) által a jelen Szerződés alapján rendelkezésre bocsátott földgázzal elégíti ki.

Eladó kötelezettséget vállal, hogy a Vevő ellátásához szükséges, szabványos minőségű, jelen szerződés III. fejezetében meghatározott földgázmennyiséget beszerzi, annak a felhasználási helyekre való eljuttatásához szükséges kapacitásokat leköti, és a Vevő részére értékesíti.

*1.2 Jelen Szerződés és az ÁSZF teljes körűen tartalmazzák a Felek közötti földgáz átadás-átvétel részletes szabályait.*

**II. A Szerződés időbeli hatálya**

2. Jelen Szerződést a Felek **2017.10.01.** **06:00 órai** hatályba lépéssel **2019.10.01**. **06:00 óráig** tartó határozott időtartamra kötik. A Szerződés a határozott időtartam leteltével a Felek külön jognyilatkozata nélkül megszűnik.

**III. Szerződött mennyiség és teljesítmény**

3.1. Szerződött földgáz-mennyiség:

1.006.440 m3/24 havi mennyiség (szerződéses időszak).

3.2. Meghatározott tolerancia-sávok

Maximum mennyiség: a szerződött földgáz- ennyiség **+ 60%** (plusz hatvan százalék).

A maximum mennyiség fölötti vételezésre alkalmazandó részletes kötbér szabályokat a 6.2. pont tartalmazza.

**IV. Áralkalmazási feltételek**

4.1. Gázdíj

A fizetendő gázdíj a fix gázdíj egységára és a ténylegesen átvett, MJ-ban 3 tizedes jegy pontossággal meghatározott gázmennyiség szorzata.

Szerződött fix gázdíj egységára: ……… **Ft/MJ**

A fix gázdíj egységára a Szerződés hatálya alatt nem módosul és a Felek által nem módosítható.

4.2. Kapacitás-lekötési díj

A kapacitás-lekötési díj a rendszerhasználati kapacitás-lekötések éves költségét tartalmazza Vevő minden egyes fogyasztási helyére vonatkozóan HUF/m3/h/év mértékegységben.

A rendszerhasználati kapacitások a 2. sz. mellékletben találhatóak. Amennyiben eltérés mutatkozna a 2. sz. melléklet és a földgázellátásról szóló 2008. évi XL. törvény szerinti Elosztói engedélyes (továbbiakban: Elosztói Engedélyes) által nyilvántartott lekötött kapacitás-értékekben, úgy Felek elszámolásaiban az elosztói nyilvántartás adatai a mérvadóak.

A kapacitás-lekötési díj fajlagos értéke a 2017.01.01. időponttól érvényes rendszerhasználati díjakkal számolva:

20-100 m3/h gázkapacitású fogyasztási helyek esetén: **……… HUF/(m3/h)/év**.

20 m3/h alatti gázkapacitású fogyasztási helyek esetén: **……… HUF/(m3/h)/év**.

4.3. Forgalmi díj

A forgalmi díj a rendszerhasználati díjak gázfogyasztással arányos részét tartalmazza. A forgalmi díj kifejezetten tartalmazza a szagosítás költségét is. A fizetendő forgalmi díj az egységnyi forgalmi díj és a ténylegesen átvett, GJ-ban 3 tizedes jegy pontossággal meghatározott gázmennyiség szorzata.

A forgalmi díj értéke a 2017.01.01. időponttól érvényes rendszerhasználati díjakkal számolva:

20-100 m3/h gázkapacitású fogyasztási helyek esetén: **……… HUF/GJ**.

20 m3/h alatti gázkapacitású fogyasztási helyek esetén: **……… HUF/GJ**

4.4. Egyéb áralkalmazási feltételek

A 4.1., 4.2. és 4.3. pontok szerinti díjak nem tartalmazzák sem a jelenleg, sem a jövőben felmerülő, a földgáz kereskedelmi tevékenységet terhelő és a Vevőre kifejezett felhatalmazás alapján áthárítandó adókat, járulékos költségeket, a Magyar Szénhidrogén Készletező Szövetség díját, a Vevő nem szerződésszerű vételezéséből eredő pótdíjakat, bírságokat, egyéb költségeket. A Vevő köteles az Eladó által a számlán feltüntetett adókat, illetékeket, díjakat, járulékokat, költségeket, stb. határidőre megfizetni.

A rendszerhasználati díjakra vonatkozó jogszabály, valamint a MEKH hatósági rendeletének, határozatának – a szerződést aláírását követő – változása esetén a 4.2 és 4.3 pontok szerinti díjakból álló rendszerhasználati díjat Eladó jogosult – díjcsökkenés esetén köteles – az árváltozásnak megfelelően, a jogszabály, MEKH rendelet, illetve hatósági határozat módosítás hatályba lepésével megegyező időponttal, az árváltozás mértékének megfelelő arányban módosítani, és Vevővel szemben érvényesíteni az árváltozást követő időszakra. Az árváltozás az egyes fogyasztói kategóriákban meghatározott rendszerhasználati díjat – az árváltozás arányát igazoló számítás feltételével - módosítja. A rendszerhasználati díj módosulása esetén Eladó köteles átadni nyomtatott formában és elektronikus úton a kapacitás-lekötési díj és forgalmi díj felhasználási helyenként meghatározott aktualizált értékeit.

4.5. Nominálás

Vevőtől a napi adat-bejelentési kötelezettség elkészítését a nominálással érintett felhasználási helyeinek vonatkozásában Eladó átvállalja.

Az esetleges nominálási eltérés kapcsán Eladó nem érvényesít nominálási pótdíjat vagy kötbért Vevő felé.

**V. Elszámolás, számlázás, fizetés rendje**

5.1. A gázdíj, kapacitás-lekötési díj és a forgalmi díj, valamint a földgázeladást terhelő 4.4. pont szerinti tételek (adó, járulék, egyéb költség, stb.) számlái kiállításának és megfizetésének pénzneme: **HUF.**

5.2. Számlázás részletezése

Eladó a gázdíj, kapacitás-lekötési díj, forgalmi díj és a 4.4. pont szerinti tételek számlái kiállítása során a 2. sz. mellékletben foglalt fizetői bontást veszi figyelembe. A 2. sz. melléklet számlafizetők szerinti bontásban tartalmazza az egyes fogyasztási helyeket. Eladó a kapacitás-lekötési díjszámlát és gázdíj számlát kizárólag ezen megbontás alkalmazásával jogosult kiállítani. Eladó a Szerződés alapján az 2. sz. mellékletben található fizetői bontás figyelembe vételével külön-külön számlafizetőnként minden felhasználási helyre vonatkozóan külön-külön bocsátja ki valamennyi számlát a mindenkor hatályos számviteli-, és adó jogszabályok szerinti formában és tartalommal, melyet az adott számlafizető székhelyére küldi meg.

5.3. Kapacitás-lekötési díj részszámlái

A kapacitás-lekötési díj 24 havi egyenlő részletben, havonta előre fizetendő.

Az Eladó kapacitás-lekötési díj számlát bocsát ki a Szerződés szerinti kapacitás-lekötési díj összegéről a tárgyhó végét megelőző 30. napig.

Fizetési határidő: a Polgári Törvénykönyvről szóló 2013. évi V. törvény – továbbiakban: Ptk. - 6:130. § (1)-(2) bekezdésében foglaltak alapján.

5.5. Gázdíj számlázása, forgalmi díj számlázása

A mennyiségi elszámolás alapja a mérési helyen az elszámolási időszakra vonatkozóan gnm3-re átszámított átadott-átvett földgázmennyiség és az elszámolási időszakra irányadó fűtőérték adatok szorzatával képzett energiamennyiség, MJ-ban, illetve KWh-ban kifejezve, amelyet a területileg illetékes Engedélyes határoz meg.

Amennyiben a számlázás alapjául szolgáló földgázmennyiség meghatározására nem az Elosztói Engedélyes adatszolgáltatása alapján kerül sor, abban az esetben is gázévente legalább egy alkalommal, illetve kereskedőváltáskor az Elosztói Engedélyes adatszolgáltatás alapján történik az elszámolás.

A Felek megállapodnak, hogy az gázdíj és forgalmi díj elszámolására havi rendszerességgel kerül sor.

Az Eladó az Üzemi és Kereskedelmi Szabályzata (ÜKSZ) szerinti végleges allokációból kapott havi mennyiségi, illetve hőmennyiségi adatok alapján gázdíj és forgalmi díj számlát bocsát ki a Szerződés szerinti gázdíj és forgalmi díj összegéről, a tárgyhót követő hónap 15. napjáig.

Fizetési határidő: a Polgári Törvénykönyvről szóló 2013. évi V. törvény – továbbiakban: Ptk. - 6:130. § (1)-(2) bekezdésében foglaltak alapján.

A számlák típusai:

|  |  |  |  |  |
| --- | --- | --- | --- | --- |
| **Típus** | **Tartalma** | **Alapja** | **Kiállítás időpontja** | **Fizetési határidő** |
| 1. a | Gázdíj és a forgalmi díj (azaz a rendszerhasználati díj forgalom arányos része) 20 m3/h alatti mérőteljesítményű felhasználási helyeknél | szerződött részmennyiség (MJ) | tárgyhót követő hónap 15. napjáig | Ptk. szerint |
| 1. b | Gázdíj és a forgalmi díj (azaz a rendszerhasználati díj forgalom arányos része) 20-100 m3/h mérőteljesítményű felhasználási helyeknél | hőmennyiség (MJ) | a leolvasás hónapját követő hónap 15. napjáig | Ptk.. szerint |
| 2. | Kapacitás-lekötési díj | gázmérő névleges nagysága / teljesítmény / lekötés | tárgyhó végét megelőző 30. napig | Ptk. szerint |

Felek rögzítik, hogy a kifizetés a Ptk. 6:130. § (1)-(2) bekezdésében foglaltak alapján történik.

Felek rögzítik, hogy az adózás rendjéről szóló 2003. évi XCII. törvény - továbbiakban: Art. - 36/A. §-ában foglaltak figyelembe vételével járnak el az ellenérték megfizetése tekintetében.

Eladó kijelenti, hogy nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak.

*5.6. Eladó alvállalkozó igénybevételére jogosult. Eladó által a szerződés teljesítéséhez igénybe vett alvállalkozókat jelen szerződés 5. számú melléklete tartalmazza. Eladó kijelenti, hogy a szerződés teljesítéséhez igénybe vett alvállalkozókban történő változásokról azonnal tájékoztatja Vevőt.*

*5.7. Eladó tudomásul veszi továbbá, hogy a teljesítéshez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni. E szervezetek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha az Eladó e szervezet nélkül vagy a helyette bevont új szervezettel is megfelel azoknak az alkalmassági követelményeknek, amelyeknek a közbeszerzési eljárásban az adott szervezettel együtt felelt meg.*

*5.8. Felek Eladó általi alvállalkozó igénybe vétele esetén a Kbt. 138. §-ában foglalt szabályok szerint járnak el a kifizetések tekintetében.*

*5.9. Ha Eladónak vagy valamely alvállalkozónak a kifizetés időpontjában az együttes adóigazolás alapján köztartozása van, a Vevő az Eladói, illetve az alvállalkozói teljesítés ellenértékét a köztartozás erejéig az Art. 36/A. § (3) bekezdése szerint visszatartja.*

*5.10. Eladó a szerződés teljesítésének időtartama alatt bejelenti Vevőnek a szerződés teljesítése során minden további alvállalkozó bevonását, amelyet az Ajánlatban, legkésőbb a szerződés megkötésének időpontjáig nem nevezett meg és a bejelentéssel együtt nyilatkozik arra vonatkozóan is, hogy az újonnan bevont alvállalkozó nem áll a Kbt. 62. § (1)-(2) bekezdésében foglalt kizáró okok hatálya alatt.*

**VI. A Szerződés biztosítékai**

6.1. Kötbér

A Felek a szerződésszerű teljesítés biztosítékaként hibás teljesítési kötbért kötnek ki. A kötbér alapja a szerződésszegéssel érintett mennyiségnek a Szerződés szerinti árral számított értéke. A szerződésszegés esetén a szerződésszegőt az alábbi kötbérfizetési kötelezettségek terhelik:

a) Minőségi hiba: a kötbéralap 25.00 %-a.

b) Rendelkezésre állási hiba: a kötbéralap 25.00 %-a.

A kötbért a terhelő levél kézhezvételétől számított 30 naptári napon belül kell megfizetni. A jogosult a kötbéren felül követelheti az azt meghaladó mértékű igazolt kárát is.

6.2. Maximum szerződött mennyiségtől való eltérés kötbére

Vevő kötelezettséget vállal arra, hogy a Szerződés időtartama alatt a 3.1. pont szerinti mennyiségen felül legfeljebb a 3.2. pont szerinti maximum mennyiséget vásárolja meg. Amennyiben e kötelezettségeinek nem tesz eleget, akkor - a mennyiségi hibára tekintettel - az alábbiak szerint meghatározott kötbér fizetésére kötelezett.

A kötbér alapja a maximum mennyiséget meghaladó földgáz mennyiség. A kötbér egységára az adott szerződéses időszak utolsó napján érvényes gázdíj 10%-a. A kötbér összege egyenlő a kötbér alap és kötbér egységár szorzatával.

Eladó köteles a szerződéses időszakot követően egy hónapon belül a kötbér-kötelezettség vizsgálatára, és esetleges kötbér-igényének Vevő felé való írásos benyújtására terhelőlevél formájában.

Vevő köteles megfizetni a túlvételezésből adódó kötbér összegét az Eladó által a szerződéses időszak lejáratát követő egy hónapon belül kiállított terhelő levél alapján 30 naptári napon belül.

**VII. A teljesítés jogszerű megtagadása**

7.1. Az Eladó vagy a Vevő részben vagy egészben megtagadhatja a teljesítést a feltételek helyreállásáig, ha az ÁSZF-ben rögzített működési körén kívül eső rendkívüli esemény következtében az átadás-átvétel feltételei megszűntek.

7.2. A Vevő részben vagy egészben megtagadhatja az átvételt minőségi hibás teljesítés esetén.

7.3. Az Eladó részben vagy egészben megtagadhatja a teljesítést gázforrás-hiány esetén a MEKH által jóváhagyott korlátozási sorrend és szabályozás szerint, a Vevőre vonatkozó korlátozási kategória alapján, a korlátozás alá vonható gázteljesítmény mértékéig.

A korlátozási besorolásokat a 2.sz. melléklet tartalmazza. Amennyiben eltérés mutatkozna 2.sz Mellékletben megadott korlátozási besorolások és az Elosztói engedélyes nyilvántartása között, úgy Felek az elosztói engedélyes nyilvántartási adatait tekintik mérvadónak.

**VIII. A Szerződés módosítása**

8.1. Felek tudomásul veszik, hogy a Kbt. 141. § rendelkezései szerint járnak el az esetleges szerződésmódosítás tekintetében.

8.2. Nem minősül szerződésmódosításnak szerződő fél adataiban (levelezési cím, bankszámlaszám, kapcsolattartók) bekövetkező változás, valamint a 2. sz. Mellékletben felsorolt fogyasztási helyek jellemző műszaki adataiban (fogyasztási hely változása, mérőszám-változás, fogyasztási hely átalakulás) bekövetkező változás sem.

Nem minősül szerződés-módosításnak az, ha Vevő felhasználási helyeit érintő, előre nem látható intézményi átszervezés, vagy vevői érdekkörben felmerülő bármely jogügylet folytán Vevő helyett más alany válna az adott felhasználási hely fenntartójává, vagy minősülne a felhasználási helyen felhasználónak, és ennek folytán az adott fenntartó a Szerződésben Vevő helyére lépne. A Jogutódlás bekövetkeztéről Eladót Vevő a jogutód Szerződés Elfogadó Nyilatkozatának csatolásával írásban értesíti legalább 30 nappal a jogutódlás megállapodott időpontját megelőzően. A jogutódlás esetén a jogutódot a Szerződésben foglaltak teljesítésének kötelme az érintett fogyasztási helyek esetében terheli.

**IX. Szerződés megszűnése**

9.1. Felek a szerződést közös megegyezéssel bármikor megszüntethetik. A Szerződés határozott időtartamára való tekintettel a szerződést egyoldalúan, ún. rendes felmondással egyik fél sem szüntetheti meg.

9.2. Vállalkozó tudomásul veszi, hogy a Kbt. 143. § (3) bekezdése értelmében a Vevő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha:

a) az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés *k)* pont *kb)* alpontjában meghatározott feltétel;

b) az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés *k)* pont *kb)* alpontjában meghatározott feltétel.

Ebben az esetben az Eladó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

Vevő a Kbt. 143.§ (1) bekezdésében foglaltak szerint a szerződést felmondhatja, vagy - a Ptk.-ban foglaltak szerint - a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) az Eladó nem biztosítja a Kbt. 138. §-ban foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

d) Ha a Közbeszerzési Döntőbizottság határozatban megállapítja a közbeszerzésre, illetve a közbeszerzési eljárásra vonatkozó jogszabályok megsértését, Vevő, illetve Eladó - a Közbeszerzési Döntőbizottság határozatának kézbesítésétől számított harminc napon belül - elállhat az érintett közbeszerzési eljárás alapján megkötött szerződéstől, feltéve, hogy a jogsértés befolyásolta a közbeszerzési eljárást lezáró döntést {Kbt. 165. § (13) bekezdés}.

A Vevő a Kbt. 143.§ (2) bekezdésében foglaltak szerint köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy az Eladó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

9.3. Felek rögzítik, hogy semmis - a késedelmi kamat tekintetében a Ptk. 6:155. § (4) bekezdésében lehetővé tett eset kivételével - a közbeszerzési eljárás alapján megkötött szerződés azon rendelkezése, amely kizárja vagy korlátozza a Vevő szerződésszegése esetére irányadó jogkövetkezmények alkalmazását.

**X. Egyéb rendelkezések**

10.1. A Szerződésre a magyar jog az irányadó. Felek a szerződés megkötése és a teljesítése kapcsán keletkezett esetleges jogviták elintézését közvetlen tárgyalások útján kísérlik meg. Ennek eredménytelensége esetén alávetik magukat a polgári perrendtartásról szóló 1952. évi III. törvényben meghatározott értékhatártól függően I. fokon a Székesfehérvári Járásbíróság, illetve a Székesfehérvári Törvényszék kizárólagos illetékességének.

10.2. Az Eladó kijelenti, hogy a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a 9.5) pont szerinti ügyletekről Vevőt haladéktalanul értesíteni. *Eladó kijelenti továbbá - tekintettel arra, hogy külföldi adóilletőségű -, hogy a szerződéshez csatolja arra vonatkozó meghatalmazását, hogy az illetősége szerinti adóhatóságtól a magyar adóhatóság közvetlenül beszerezhet az Eladóra vonatkozó adatokat az országok közötti jogsegély igénybevétele nélkül.*

10.3. Titoktartás - Felek tudomásul veszik, hogy a Kbt. 43.§ (1) pontjában foglalt adatok közérdekből nyilvános adatok, amelyek nyilvánosságra hozatal üzleti titokra hivatkozással nem tagadható meg.

10.4. Felek kölcsönösen tudomásul veszik, hogy kapcsolattartásra megjelölt képviselőik semmilyen olyan kérdésben, amely a szerződés módosítását tenné szükségessé, jognyilatkozatot nem tehetnek.

**XI. Záró rendelkezések**

11.1. A jelen Szerződésben nem szabályozott kérdésekben elsősorban az ÁSZF, az Üzletszabályzat, a földgázellátásról szóló 2008. évi XL. törvény, a földgázellátásról szóló 2008. évi XL. törvény rendelkezéseinek végrehajtásáról szóló 19/2009. (I. 30.) Korm. rendelet, a Magyar Földgázrendszer Üzemi és Kereskedelmi Szabályzata és a Polgári Törvénykönyvről szóló 2013. évi V. törvény, a Kbt., továbbá a mindenkor hatályos vonatkozó jogszabályok rendelkezései irányadók.

11.2. A Vevő jelen szerződés aláírásával kijelenti, hogy a szerződés elválaszthatatlan mellékletét képező, általános szerződési feltételek tartalmát elolvasta, azt ismeri és a jelen szerződésben foglalt eltérésekkel magára nézve kötelezőnek fogadja el.

11.3. Eladó nyilatkozik miszerint a nemzeti vagyonról szóló 2011. évi CXCVI. törvény szerint átlátható szervezetnek minősül. Eladó tudomásul veszi, hogy amennyiben jelen szerződés hatálya alatt már nem felel meg az átlátható szervezetre vonatkozó feltételeknek, arról köteles a Vevőt haladéktalanul tájékoztatni.

11.4. Szerződő felek nyilatkoznak, miszerint jogosultak jelen szerződés aláírására, az abban foglalt kötelezettségek vállalására.

**XII. Mellékletek**

A Szerződés elválaszthatatlan részét képezik az alábbi mellékletek:

1. sz. melléklet: Kapcsolattartók / Szerződés kezelői

2. sz. melléklet: Felhasználási hely szerződött mennyisége, kapacitás-lekötési és fogyasztási igénye, korlátozási besorolás

3. sz. melléklet: Fizetői nyilatkozat

4. sz. melléklet: Általános Szerződési Feltételek

5. sz. melléklet: Eladó által a szerződés teljesítéséhez igénybe vett alvállalkozók

Jelen szerződést – mely … egymással mindenben egyező, eredeti példányban készült, és …. oldalból, 3 mellékletből, valamint XII. fejezetből áll – Felek annak elolvasása, közös értelmezése, tartalmának megértése, és magukra nézve kötelezőnek elismerése után, mint akaratukkal mindenben megegyezőt, helyben hagyóan aláírták.

Székesfehérvár, 2017. szeptember hó ……….nap


|  |  |
| --- | --- |
| ………………………………….  **Székesfehérvár Megyei Jogú Város**  **Önkormányzata**  Dr. Cser-Palkovics András polgármester  **Vevő** | ……………………………….  **…………………………….**  ……………………….  **Eladó** |

**Ajánlatkérő felhívja a Tisztelt Ajánlattevők figyelmét, hogy a jelen földgáz-kereskedelmi szerződés tervezetben dőlt betűkkel szereplő részek abban az esetben lesznek a végleges szerződés részei, amennyiben a megjelölt részekben foglalt eset fennáll!**

**1. sz. melléklet**


**Kapcsolattartók / Szerződés kezelői**


A Szerződés hatálybalépéséig a Vevő írásban köteles közölni az Eladóval a Szerződés teljesítése során (számlázás, napi igénybejelentés, korlátozás) eljáró kapcsolattartói nevét és elérhetőségeit.




**2. sz. melléklet**


**Földgáz lekötött kapacitási és korlátozási besorolás adatok**





**Földgáz fogyasztási adatok**






**3. sz Melléklet**


**Fizetői nyilatkozat**


Alulírottak, mint a Székesfehérvár Megye Jogú Város Önkormányzata, mint Vevő és a …………………mint Eladó között létrejött földgáz kereskedelmi szerződésben meghatározott Fizetőként nyilatkozunk, hogy a Szerződés kapcsán keletkezett földgáz kereskedelmi számlák fizetőjeként a Szerződésben foglalt fizetési kötelezettségekért maradéktalanul helyt állunk.


Székesfehérvár, 2017. szeptember …..nap


Érintett Fizetők adatai:











**4. sz. melléklet**

**Általános Szerződéses Feltételek (ÁSZF)**

**………………………………**

*5.számú melléklet*

**Eladó által a szerződés teljesítéséhez igénybe vett alvállalkozók**

|  |  |  |  |  |  |
| --- | --- | --- | --- | --- | --- |
| **Sorszám:** | **Alvállalkozó cégneve** | **Székhelye** | **Cégjegyzékszáma** | **Adószáma** | **Számlaszáma:** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| ….. |  |  |  |  |  |